Natten til tirsdag omkom en mand fra Sulsted i en voldsom brand i sit eget hjem.

Den 73-årige nåede at tilkalde sin hjemmehjælper via en nødalarm, men da hun nåede frem til huset på Hammervej i Sulsted, var der allerede en stor røgudvikling. Det tilkaldte slukningsmandskab kunne efterfølgende ikke nå ind til den 73-årige, da der var risiko for nedstyrtning. Ifølge vagtchef Aage Petersen er der endnu ingen vished om brandårsagen, men han forventer at teknikerne vil gå igang med undersøgelserne af huset i dag.